เรื่องร้องเรียน (ถนน,คลอง,ความสะอาด,น้ำท่วม,จราจร) วันที่ 2023-08-15 10:34:44 — แขวงวัดกัลยาณ์ เขตธนบุรี กรุงเทพมหานคร
เรียน ฝ่ายสิ่งแวดล้อม เขตธนบุรี
เรื่อง ทางระบายน้ำ
สถานที่ต้นเหตุปัญหา ตึกแถวเลขที่  265 ถนนเทศบาลสาย 2 แขวงวัดกัลยาณ์ เขตธนบุรี กทม. 10600
สาเหตุ บ้านเลขที่ 265 ปล่อยให้มีเศษวัสดุก่อสร้าง เศษขยะ ถุงพลาสติก ไว้ที่บริเวณหน้าบ้านมาตั้งแต่เดือนตุลาคม 2565 และมาถึงปัจจุบันนับแต่ 17 ก.พ. 66 เป็นต้นมา ก็ยิ่งปล่อยให้มีความสกปรกมากขึ้น
ส่งผลให้เศษวัสดุและเศษขยะ ได้หล่นเข้าไปในทางระบายน้ำ ติดขัดการไหลของน้ำฝนที่ขังนองบริเวณนั้นตลอดมาและไหลมาทางบ้านของดิฉัน ซึ่งต้องคอยกวาดน้ำออกตลอด โดยเฉพาะในช่วงนี้ที่มีฝนตกหนัก 
ดังนั้นดิฉันได้อดทนและตัดสินใจทำการเก็บกวาดโกยเศษวัสดุและเศษขยะออกมาจากทางระบายน้ำ แต่เจ้าของบ้านเลขที่ 265 มิได้สนใจให้ความร่วมมือในการดูแลความสะอาดและเก็บกวาดขยะต่างๆ ยังคงปล่อยทิ้งไว้ตามเดิม
ดิฉันจึงนำลังพลาสกติกเก่าไปวางกั้นขวางมิให้เศษวัสดุและเศษขยะเหล่านั้น ไหลลงมาในทางระบายน้ำอีก ซึ่งเจ้าของบ้านเลขที่ 265 ไม่พอใจและมายกลังพลาสติกออกจากจุดที่วางกั้นไว้ อันจะเป็นเหตุในเศษวัสดุและเศษขยะต่างๆ ไหลมาอุดตันทางระบายน้ำอีก
ดิฉันจึงขอความกรุณาให้เขตธนบุรีได้แจ้งเจ้าของบ้านเลขที่ 265 ให้จัดการรักษาความสะอาดเพื่อสิ่งแวดล้อมที่ดีของชุมชนนี้
นอกจากจุดบริเวณหน้าบ้านเลขที่ 265 นี้แล้ว ในบริเวณพื้นที่ริมรั้วติดคลอง ซึ่งเป็นพื้นที่ส่วนกลางของถนนในหมู่บ้านนึ้ แต่เจ้าของบ้านเลขที่ 265 ได้ไปยึดครองโดยผิดกฎหมาย นำมาเป็นที่จอดของตนเอง และไม่รักษาความสะอาดอีกด้วย
จึงขอความกรุณาทางเขตธนบุรีได้โปรดจัดการให้เป็นไปตามกฎหมายสิ่งแวดล้อมด้วยค่ะ
ขอขอบคุณในความใส่ใจในความเดือดร้อนของประชาชนค่ะ